แม่น้ำซันซุ

แม่น้ำซันซุ หรือ แม้น้ำซันซู, แม่น้ำซันซึ () เป็นแม่น้ำในตำนานตามคติพุทธศาสนาในญี่ปุ่น ซึ่งมีความคล้ายคลึงกับแนวคิดของแม่น้ำฮวงเฉวียน (泉) ในตำนานจีน แม่น้ำไวตารณีในศาสนาอินเดีย และแม่น้ำสติกซ์ในตำนานกรีก

ก่อนที่จะเข้าสู่โลกหลังความตาย วิญญาณของผู้ล่วงลับจะต้องข้ามแม่น้ำนี้ผ่านสามเส้นทาง ได้แก่ สะพาน ทางตื้น หรือบริเวณน้ำลึกที่เต็มไปด้วยงูพิษ เส้นทางที่วิญญาณจะใช้ข้ามขึ้นอยู่กับน้ำหนักของกรรมที่ได้กระทำไว้ในช่วงชีวิต และมีความเชื่อว่าจำเป็นต้องจ่ายค่าผ่านทางจำนวนหก มอน (หน่วยเงินญี่ปุ่นโบราณ) เพื่อข้ามแม่น้ำ ความเชื่อนี้สะท้อนให้เห็นในพิธีศพของญี่ปุ่นที่มีการใส่ค่าผ่านทางลงในโลงศพของผู้ตาย

ในความเชื่อสมัยนิยม แม่น้ำซันซุถูกระบุว่าอยู่ในบริเวณภูเขาโอซอเระ (Mount Osore) ซึ่งเป็นพื้นที่รกร้างและห่างไกลในจังหวัดอาโอโมริ ทางตอนเหนือของญี่ปุ่น

นอกจากนี้ยังมี ไซ โนะ คาวาระ () ซึ่งเป็นเขตแดนที่วิญญาณของเด็กที่เสียชีวิตก่อนวัยอันควรจะข้ามไปยังโลกแห่งความตาย โดยได้รับความช่วยเหลือจาก จิโซ (Jizō) เทพหรือพระโพธิสัตว์ที่ช่วยปกป้องวิญญาณเด็กจากการถูกรังแกโดย โอนิ รวมถึง โชซุกะ โนะ บาบะ และ ดัตสึเอะบะ

 แม่น้ำซันซูในญี่ปุ่นที่มีอยู่จริง
ได้แก่:

คันระ, จังหวัดกุนมะ (ปากแม่น้ำกับแม่น้ำชิราคุระ) - 

โชนัน, จังหวัดชิบะ (ปากแม่น้ำกับแม่น้ำอิจิโนมิยะ) - 

ซาโอะ, จังหวัดมิยางิ (ปากแม่น้ำกับแม่น้ำนิโกริ) - 

มุทสึ, จังหวัดอาโอโมริ (ไหลออกจากทะเลสาบอุโซริ) - 

 อ้างอิง 

หมวดหมู่:สถานที่ในตำนานพุทธศาสนา
หมวดหมู่:สถานที่ในตำนานญี่ปุ่น
หมวดหมู่:แม่น้ำในตำนาน
หมวดหมู่:แม่น้ำในจังหวัดกุนมะ
หมวดหมู่:แม่น้ำในจังหวัดชิบะ
หมวดหมู่:แม่น้ำในจังหวัดมิยากิ
หมวดหมู่:แม่น้ำในจังหวัดอาโอโมริ
หมวดหมู่:แม่น้ำในพุทธศาสนา
หมวดหมู่:แม่น้ำในญี่ปุ่น
หมวดหมู่:เอเชียในตำนาน
หมวดหมู่:สถานที่ในชีวิตหลังความตาย
หมวดหมู่:สถานที่ในตำนาน